₹50 लाख के पटाखे जलाए गए; स्टेडियम को सजाने में लगे ₹2.5 करोड़
Adipurush Final Trailer Event Cost Equivalent To Kriti Sanon's Fees. मेगा बजट फिल्म आदिपुरुष की रिलीज का काउंटडाउन शुरू हो गया है। 6 मई को फिल्म का फाइनल ट्रेलर रिलीज किया गया। ट्रेलर को तिरुपति स्थित श्री वेंकटेश्वर यूनिवर्सिटी स्टेडियम में एक ग्रैंड इवेंट के दौरान रिलीज किया गया।
मेगा बजट फिल्म आदिपुरुष की रिलीज का काउंट डाउन शुरू हो गया है। 6 मई को फिल्म का फाइनल ट्रेलर रिलीज किया गया। ट्रेलर को तिरुपति स्थित श्री वेंकटेश्वर यूनिवर्सिटी स्टेडियम में एक ग्रैंड इवेंट के दौरान रिलीज किया गया। अब इस ट्रेलर लॉन्च को लेकर एक दिलचस्प बात सामने आई है।
कहा जा रहा है कि इस इवेंट को ग्रैंड बनाने के लिए जितने पैसे खर्च किए गए वो फिल्म की लीड एक्ट्रेस कृति सेनन की फीस के बराबर है।
50 लाख के पटाखे, 2.5 करोड़ रुपए स्टेडियम के डेकोरेशन में लगे
मीडिया रिपोर्ट्स के मुताबिक, इस इवेंट में लगभग 50 लाख के पटाखे जला दिए गए। जबकि 2.5 करोड़ रुपए स्टेडियम को सजाने में खर्च किए गए। दूसरी तरफ कृति सेनन ने फिल्म में काम करने के लिए 3 करोड़ रुपए की फीस चार्ज की है। इस हिसाब से इवेंट पर हुआ खर्च और कृति की फीस दोनों बराबर है।
500 करोड़ में बनी है फिल्म, 432 करोड़ रुपए रिलीज के पहले मिले
आदिपुरुष का बजट तकरीबन 500 करोड़ है। ये अब तक की सबसे महंगी फिल्म बताई जा रही है। 500 करोड़ रुपए में बनने वाली इस फिल्म को मुनाफा कमाने की बड़ी चुनौती है।
अब बॉलीवुड हंगामा की रिपोर्ट के मुताबिक, फिल्म ने अपने बजट का 85% हिस्सा पहले ही निकाल लिया है। फिल्म ने तकरीबन 432 करोड़ पहले ही कमा लिए हैं। 247 करोड़ रुपए फिल्म ने सेटेलाइट राइट्स, डिजीटल राइट्स और म्यूजिक राइट्स से निकाल लिए हैं। वहीं 185 करोड़ रुपए साउथ सर्किट में मिनिमम गारंटी के तहत थिएटर रेवेन्यू के रूप में आए हैं।
क्या है फिल्म के स्टारकास्ट की फीस
जहां तक फिल्म के स्टारकास्ट की फीस का सवाल है तो इसे लेकर कई रिपोर्ट्स सामने आई हैं। कुछ रिपोर्ट्स की माने तो प्रभास ने फिल्म के लिए 100 करोड़ से ज्यादा फीस चार्ज की है।
वहीं फिल्म में लंकेश का किरदार निभाने वाले एक्टर सैफ अली खान को 12 करोड़ दिए गए हैं। कृति सेनन ने 3 करोड़ वहीं लक्ष्मण बने एक्टर सनी सिंह ने 1.5 करोड़ रुपए की फीस चार्ज की है। फिल्म में सोनल चौहान का भी अहम रोल है। उन्होंने फिल्म के लिए 50 लाख चार्ज किए हैं।
फिल्म के फाइनल ट्रेलर में क्या खास है?
ट्रेलर में वॉर सीक्वेंस के कुछ कमाल के शॉट देखने को मिले हैं। इसकी शुरुआत होती है जब रावण, सीता माता का हरण कर लेता है। इसके बाद श्रीराम अपनी सेना तैयार करते हैं और रावण को युद्ध के लिए ललकारते हैं। पूरा ट्रेलर हैवी VFX और एक्शन सीन से भरपूर है। इसके अलावा इसमें कई बेहतरीन डायलॉग्स भी हैं।
इस ट्रेलर लॉन्च के मौके पर लाखों की संख्या में फैंस पहुंचे। टी-सीरीज ने अपने यूट्यूब चैनल पर इसकी लाइव स्ट्रीमिंग भी की। पूरी खबर पढ़ने लिए यहां क्लिक करें